**Krízový plán dištančného vzdelávania**

**šk. roku 2020/2021**

1. V prípade, že nie je možné pre celú školu alebo jednotlivé triedy zabezpečiť prezenčné  vyučovanie, realizuje sa vyučovanie dištančnou formou, ktoré je povinné.

2. Riaditeľka školy úzko spolupracuje s Obecným úradom- zriaďovateľom ZŠ.

3. Podľa dĺžky trvania sa dištančné vzdelávanie realizuje v rôznych variantoch:

• vyučovania sa nezúčastňuje iba niekoľko žiakov v triede: postupuje sa rovnako, ako  keď je žiak krátkodobo chorý;

• ak sa vyučovania krátkodobo (max 1 týždeň) nezúčastňuje 1 alebo 2 triedy:  zadávajú sa jednorazové zadania, ktoré sa vyhodnotia po návrate do školy;

• ak sa vyučovania nezúčastňuje viac tried po dobu viac ako 1 týždeň- realizuje sa  dištančné vzdelávanie v plnom režime.

Škola je pripravená na varianty:

1. Celá škola prechádza na dištančnú výučbu – škola vypracuje rozvrh hodín podľa aktuálnych  personálnych a materiálnych podmienok školy vychádzajúci z Metodických pokynov  k obsahu a organizácii výchovno-vzdelávacieho procesu v základných školách v  červenej fáze semaforu a podľa Metodického usmernenia k obsahu a organizácii  výchovno-vzdelávacieho procesu v ZŠ platného od 26.10.2020. Vyučovacie hodiny  budú mať na 1. stupni maximálne 30 minút a na 2. stupni maximálne 40 minút,  pričom triedy majú maximálne 4 vyučovacie online hodiny denne na 2. stupni a 3  vyučovacie hodiny na 1. stupni. Dotácia hodín v jednotlivých ročníkoch vychádza z  vyššie spomenutého manuálu s miernymi odchýlkami. Organizácia dištančného  vzdelávania a časy jednotlivých vyučovacích hodín, ktoré možno využiť:

1.hodina od 8:00 hod

2.hodina od 9:00 hod

3.hodina od 10:00 hod

4.hodina od 12:00 hod

5. hodina od 13:00 hod

Začiatok hodiny na 2. stupni musí byť presne dodržaný. Koniec hodiny označuje čas,  kedy musí hodina najneskôr skončiť. Na 1. stupni je možné si časy zvoliť podľa vlastných  možnosti triedy a daného vyučujúceho. Triedny učiteľ musí úzko spolupracovať so zákonným zástupcom.

**Rozpis odporúčanej indikatívnej týždennej záťaže žiakov:  vid v. prílohe č .1**

Po dohode učiteľa, žiakov a zákonných zástupcov je možné si ne/pravidelne do  rozvrhu, na prázdne miesto triedy a učiteľa, vsunúť predmet, ktorý nie je v  oficiálnom dištančnom rozvrhu a z nejakého dôvodu sa všetky strany dohodnú, že  ho chcú navyše (napr. ak by chcela trieda viac hodín MJL, SJL, MAT, ...).

B.1.- 4.ročník pokračuje prezenčne a 5.- 9. ročník prechádza na dištančnú výučbu:

v tomto variante žiaci 1. stupňa pokračujú podľa platného rozvrhu prezenčnou  formou a žiaci 2. stupňa sa vzdelávajú dištančne podľa nového rozvrhu on-line  vyučovacích hodín, ktorý vypracuje škola podľa aktuálnych personálnych  a materiálnych podmienok školy vychádzajúci z Metodických pokynov k obsahu a  organizácii výchovno-vzdelávacieho procesu v základných školách v červenej fáze  semaforu a podľa Metodického usmernenia k obsahu a organizácii výchovno vzdelávacieho procesu v ZŠ platného od 26.10.2020.

Dotácia hodín v jednotlivých ročníkoch bude upravená a bude vychádzať  z aktuálnych možností školy.

Organizácia dištančného vzdelávania a časy jednotlivých vyučovacích hodín, ktoré možno využiť:

1.hodina od 8:00 hod

2.hodina od 9:00 hod

3.hodina od 10:00 hod

4.hodina od 12:00 hod

5. hodina od 13:00 hod

Začiatok hodiny na 2. stupni musí byť presne dodržaný. Koniec hodiny označuje čas,  kedy musí hodina najneskôr skončiť.

V tomto variante platí rozpis odporúčanej indikatívnej týždennej záťaže žiakov pre  2. Stupeň.

Po dohode učiteľa, žiakov a zákonných zástupcov je možné si ne/pravidelne do  rozvrhu, na prázdne miesto triedy a učiteľa, vsunúť predmet, ktorý nie je v  oficiálnom dištančnom rozvrhu a z nejakého dôvodu sa všetky strany dohodnú, že  ho chcú navyše (napr. ak by chcela trieda viac hodín MJL, SJL, MAT, ...).

Obe alternatívy dištančného vzdelávania môžu byť situáciou zmenené, nakoľko  personálne je to náročné a nepredvídateľné.

1. Dištančná forma vzdelávania prebieha formou elektronickej komunikácie  žiakov s pedagogickými zamestnancami školy nasledujúcimi formami:

a. prioritne prostredníctvom školského portálu eŠkola,

b. on-line vyučovanie prioritne prostredníctvom aplikácie Meet, Zoom, Discord

2. Učiteľ najskôr overí možnosti spolupráce so žiakmi a následne ju s nimi dohodne. Škola vníma situáciu a rozumie, že v niektorých domácnostiach je viac detí a  jeden počítač. V tomto prípade je nutné informovať o tom triednu učiteľku a  jednotlivých vyučujúcich, ktorí budú neúčasť žiaka akceptovať a upravia  podmienky dištančného vzdelávania u tohto žiaka.

3. Vyučovanie bude realizované podľa platného alebo upraveného rozvrhu, ktorý  bude zverejnený prostredníctvom eŠkola alebo webového sídla školy. Väčšie  časové pauzy v rozvrhu majú žiaci využiť na samoštúdium a vypracovávanie  zadaných úloh.

**Žiak s IKT:**

* žiak sa zúčastňuje povinne on-line vyučovania podľa rozvrhu
* dodržiava pravidlá a plán on-line vzdelávania
* neúčasť žiaka na on-line vyučovaní /choroba žiaka, návšteva lekára..../, musí zákonný  zástupca ospravedlniť
* zaznamenáva sa mu dochádzka v elektronickej triednej knihe podľa účasti na online  hodinách

**Žiak bez IKT:**

* v prípade, ak žiakovi domáce podmienky neumožňujú zúčastňovať sa on-line  vyučovacích hodín, zákonný zástupca musí túto skutočnosť nahlásiť triednej učiteľke
* a po dohode s tr. učiteľkou a vyučujúcimi daných predmetov dohodnúť spôsob  vzdelávania a zasielania zadaných úloh
* žiak, prípadne zákonný zástupca, je povinný sledovať pokyny a zadávané úlohy od  vyučujúcich jednotlivých predmetov cez eŠkola, tieto úlohy vypracovávať  a v stanovenom termíne odovzdať dohodnutou formou,
* v prípade, ak má žiak technické problémy s odovzdávaním zadaných úloh, je povinný  bezodkladne kontaktovať daného vyučujúceho a dohodnúť si iný spôsob, - žiakov bez eŠkola a vhodného technického vybavenia doma, bude škola  kontaktovať
* žiakovi sa zaznamenáva dochádzka v elektronickej triednej knihe podľa splnených  povinností, vypracovaných a odovzdaných úloh

4. Učiteľ poskytne žiakom primeranú spätnú väzbu vo forme slovného a písomného zhodnotenia. Hodnotenie počas dištančného vzdelávania vychádza z princípov:

* zabezpečiť spravodlivosť pri hodnotení žiaka rešpektovaním individuálnych podmienok dištančného vzdelávania a domácej prípravy,
* poskytovať slovnú spätnú väzbu, ktorá má motivačný charakter,
* priebežné hodnotenie má byť čo najviac individualizované, s prihliadnutím  na individuálne domáce podmienky formou klasifikácie / klasifikované  predmety/ a slovného hodnotenia
* záverečné hodnotenie realizovať klasifikáciou, slovným hodnotením- iba v prvom ročníku,
* v prvom ročníku priebežné aj záverečné hodnotenie realizovať formou  slovného hodnotenia.

5. Zvláštna starostlivosť sa venuje žiakom so špeciálnymi výchovno – vzdelávacími  potrebami a žiakom zo sociálne znevýhodneného prostredia. Koordinátormi tejto  práce je špeciálna pedagogička v spolupráci s asistentkami učiteľa. Pre nich budú pripravené pracovné listy.

6. Triedni učitelia sú povinní monitorovať stav dištančnej formy vzdelávania vo  svojej triede, komunikovať, spolupracovať s ostatnými vyučujúcimi a v rámci  možností spoločne riešiť problémy. Všetci vyučujúci pracujú tímovo, spoločne  komunikujú o počte a rozsahu zadaní pre jednu triedu, monitorujú priebeh  vyučovania, všímajú si, čo funguje a čo nie, chyby odstraňujú, prípadne  minimalizujú. Spoločne zdieľajú svoje vedomosti, zručnosti a inšpirujú sa  navzájom.

7. V prípade neodkladných problémov týkajúcich sa vzdelávania sú žiaci povinní  kontaktovať svojho triedneho učiteľa, resp. konkrétneho vyučujúceho.

8.Vychovávateľka ŠKD môžu zadávať žiakom dobrovoľné aktivity na účelné vyplnenie voľného času.

9.Žiaci aj učitelia sú povinní každý deň sledovať aktualizácie na eŠkola, resp.  webovom sídle školy, učitelia aj kontrolovať svoju emailovú schránku  a zúčastňovať sa online pracovných porád.

PERSONÁLNE PODMIENKY ŠKOLY

Pedagógovia školy ovládajú prácu s technológiami aj IKT. Vďaka tomu je možné využiť ich  znalosti na dosiahnutie požadovanej úrovne dištančného vzdelávania. Preto všetci členovia  môžu vykonávať dištančné vzdelávanie formou IKT. Riaditeľstvo ZŠ zabezpečilo nové notebooky pre každého pedagóga. Bolo dokúpené grafické tablety v počte 3 kus.

MATERIÁLNE PODMIENKY

Po materiálnej stránke je škola vybavená nad štandardne. V škole sa nachádzajú funkčné  počítače, tablety alebo notebooky, ktoré sú vhodné na dištančné vzdelávanie. Celá škola má  internetové pokrytie a využitie mobilných telefónov nie je potrebné v takej miere, aby  museli zamestnanci využívať vlastné zariadenia.

VYUČOVANIE Z DOMÁCNOSTI

V prípade potreby môžu vyučujúci využiť školskú techniku, ktorá by sa im zapožičala na účely  vzdelávania pri home office. V tom prípade každý vyučujúci zabezpečí a zabráni úniku  citlivých údajov. Ak by vyučujúci nemal domáce internetové pripojenie, vhodnú techniku  a podmienky doma, môže využiť internet v škole.

PODMIENKY ŽIAKOV

Prevažná väčšina žiakov má doma prístup na internet a preto môžu komunikovať s učiteľmi  pomocou vzdelávacej platformy Meet a eŠkola. Starší žiaci zvládajú samostatnú  prácu s technikou, tí mladší ešte môžu potrebovať pomoc rodičov.

OBSAH A ROZSAH VZDELÁVANIA

Jednotlivé predmety môžu mať upravenú formu a obsah tak, aby nedošlo k narušeniu  plnenia učebných osnov a plánov. Rozsah môže byť zúžený na prijateľnú formu domáceho  vzdelávania. Okrem edukačnej činnosti bude obsahom vzdelávania aj zisťovanie úrovne  poznatkov žiakov formou úloh, testov, projektov alebo online skúšania. Hodnotiť sa bude  príprava, aktivita, komunikácia, ústne odpovede, zapájanie sa do aktivít na online hodine a  získané poznatky a zručnosti žiakov.

Vypracovala: PaedDr. Silvia Tóthová, riaditeľka ZŠ

V Tvrdošovciach 23. 10. 2020